රත්නපුර - ඇල්ලෙගෙදර ප්‍රදේශයේ 14 හැවිරිදි පාසල් සිසුවියක් අතුරුදන්වීමේ සිද්ධිය සම්බන්ධ විමර්ශන කටයුතු පොලිස් ළමා හා කාන්තා කාර්යංශය වෙත භාර දී තිබෙනවා.මෙලෙස අතුරුදන් වී ඇත්තේ රත්නපුර - ඇල්ලෙගෙදර ප්‍රදේශයේ පදිංචි, රත්නපුර බටුහේන විද්‍යාලයේ 10 වන ශ්‍රේණියේ ඉගෙනුම ලබන සිසුවියක්.පොලීසිය සඳහන් කළේ සිද්ධියට අදාල මූලික විමර්ශන කටයුතු මේ වන විට අවසන් කර ඇති බවයි.ඒ අනුව අදාල දැරිය නිවසින් පිටත්ව යාමට පෙර ලියා තැබූ ලිපියේ නැන්දනියක් සහ අයියා කෙනෙකු ලෙස සටහන් කර තිබූ තැනැත්තන් කවුරුන් ද යන්න සොයා මේ වන විට විමර්ශන ආරම්භ කර තිබෙනවා.තමන්ට නැන්දනියක් සහ අයියා කෙනෙකු ළඟ පීඩාවකින් තොර ව සිටිය හැකි බවට වන කරුණක් අදාල දැරිය එම ලිපියේ සඳහන් කර ඇති බව පොලීසිය ප්‍රකාශ කළා.